ai4bharat/Pralekha huggingface dataset:
وزیراعظم کا دفتر
وزیر اعظم جناب مودی کا شری رام بہادر رائے کی کتاب کے اجراء پر پیغام
’’ہمارا آئین ایک آزاد ہندوستان کا ویژن بن کر ہمارے سامنے آیا ہے، جو ملک کی کئی نسلوں کے خوابوں کی تکمیل کرسکتا ہے‘‘
’’آئین محض ایک کتاب نہیں ہے۔ یہ ایک نظریہ ہے، ایک عہد ہے اور آزادی پر یقین ہے‘‘
’’حقوق اور فرائض کا امتزاج ہمارے آئین کو خاص بناتا ہے‘‘
’’ہندوستان فطری طور پر آزاد سوچ والا ملک ہے، جمودہماری بنیادی فطرت کا حصہ نہیں ہے‘‘
وزیر اعظم نے شری رام بہادر رائے کی کتاب’’بھارتیہ سنودھان۔ ان کہی کہانی‘‘ کے اجراء کی تقریب سے ویڈیو پیغام کے ذریعہ خطاب کیا۔
وزیر اعظم نے اپنی بات کا آغاز کرتے ہوئے شری رام بہادر رائے کی نئے نظریات کی زندگی بھر کی کھوج اور معاشرے کے سامنے کچھ نیا لانے کی کوشش کاذکر کیا۔ انھوں نے امید ظاہر کی کہ آج جس کتاب کا اجراء ہوا ہے وہ آئین کو تفصیلی طور پر سامنے لائے گی۔ جناب مودی نے کہا کہ اٹھارہ جون کو صدر راجیندر پرساد نے آئین میں پہلی ترمیم پر دستخظ کئے تھے اور یہ آئین کے جمہوری تنوع کا پہلا دن تھا جو کہ بقول وزیر اعظم ہماری سب سے بڑی طاقت ہے۔
وزیر اعظم نے کہا کہ ہمارا آئین آزاد ہندوستان کا ایک ویژن لے کر سامنے آیا جو ملک کی کئی نسلوں کے خوابوں کی تکمیل کرسکتا ہے۔ انھوں نے کہا کہ آئین ساز اسمبلی کی پہلی میٹنگ آزادی سے چند مہینے قبل نو دسمبر 1946 کو ہوئی تھی جو ہماری آنے والی آزادی اور جمہوریت پر ہمارے بھروسے اور یقین کا مظہر تھی۔ وزیر اعظم نے کہا کہ اس سے ثابت ہوتا ہے کہ آئین محض ایک کتاب نہیں ہے بلکہ یہ ایک نظریہ ہے، ایک عہد ہے، اور آزادی پر اعتماد ہے‘‘۔
وزیر اعظم نے امید ظاہر کی کہ شری رام کی کتاب بھولے بسرے خیالات کو یاد کرنے کی نئے ہندوستان کی کوشش کی روایت کا حصہ بنے گی تاکہ اس بات کو یقینی بنایا جاسکے کہ مستقبل کے ہندوستان میں ماضی کا شعور مستحکم رہے۔ انھوں نے کہا کہ یہ کتاب آزادی کی تریخ اور ہمارے آئین کے ان کہے باب ملک کے نوجوانوں کو ایک نئی سوچ دیں گے اور ان کے دائرۂ فکر کو وسعت دیں گے۔
وزیر اعظم نے کہا کہ حقوق اور فرائض کا امتزاج ہمارے آئین کو خاص بناتا ہے۔ اگر ہمارے پاس حقوق ہیں تو ساتھ میں فرائض بھی ہیں اور اگر ہمارے فرائض ہیں تو ہمارے حقوق یکساں طور پر مضبوط ہوجاتے ہیں۔ یہی وجہ ہے کہ آزادی کے امرت کال میں ملک فرائض کے احساس پر بات کررہا ہے اور فرائض پر اتنا زور دیا جارہا ہے۔ وزیر اعظم نے آئین کے بارے میں وسیع بیداری پھیلانے پر زور دیا ۔ انھوں نے کہا کہ کس طر ح گاندھی جی نے ہمارے آئین کے تصور کی قیادت کی۔ سردار پٹیل نے مذہبی بنیاد پر علیحدہ الیکٹورل سسٹم کو ختم کرکے ہندوستان کے آئین کو فرقہ پرستی سے پاک کیا۔ ڈاکٹر امبیڈکر نے آئین کی تمہید میں اخوت شامل کرکے’’ایک بھارت شریشٹھ بھارت‘‘ کی تشکیل کی اور کس طرح ڈاکٹر راجیندر پرساد جیسے اسکالروں نے آئین کو ہندوستان کی روح کے ساتھ جوڑ نے کی کوشش کی۔ یہ کتاب ہیں ان ان کہے پہلوؤں سے روشناس کراتی ہے۔
آئین کی متحرک نوعیت کا ذکر کرتے ہوئے وزیر اعظم نے کہا کہ ’’ہندوستان فطری طور پر آزاد سوچ والا ملک ہے، جمود ہماری بنیادی فطرت کا حصہ نہیں ہے۔ آئین ساز اسمبلی کے قیام سے اس کے ڈیٹا بیس تک، آئین کی منظوری سے اس کے موجودہ مرحلے تک ہم نے لگاتار ایک متنوع اور متحرک آئین دیکھا ہے۔ ہم نے دلیلیں دی ہیں، سوال اٹھائے ہیں، بحث ومباحثے کئے ہیں اور تبدیلیاں لائے ہیں۔ مجھے یقین ہے کہ یہ سب ہمارے عوام کے اذہان میں جاری رہے گا۔
وزیراعظم کا دفتر
ہندوستانی فضائیہ نے ہندوستان کے ماہرین تعلیم ، سائنسی برادری اور صنعتی دنیاکو خود انحصاری کے لیے کی جانے والی اپنی کوششوں میں تعاون اور شراکت کی دعوت دی ہے
وزیر اعظم نے اسے ہندوستان کے تیز ترین ذہنوں اور متحرک کاروباریوں کے لیے ایک بہترین موقع قرار دیا
ہندوستانی فضائیہ نے ہندوستان کے ماہرین تعلیم ، سائنسی برادری اور صنعتی دنیا کو خود انحصاری کے لیے تعاون اور شراکت داری کے لیے مدعو کیا ہے۔ ایرو انڈیا 2023 کے موقع پر اظہار دلچسپی کے لیے 31 دعوت نامے جاری کیے گئے ہیں۔
وزیر اعظم جناب نریندر مودی نے اسے ہندوستان کے تیز دماغوں اور متحرک کاروباریوں کے لیے خود انحصاری کے مشن میں اہم شراکت دار بننے کا ایک بہترین موقع قرار دیا ہے۔ ہندوستانی فضائیہ کے ایک ٹویٹ کے جواب میں، وزیر اعظم نے کہا؛
‘‘ہندوستان کے تیز دماغوں اور متحرک کاروباری افراد کے لیے خود انحصاری کے مشن میں اہم شراکت دار بننے کا ایک بہترین موقع اور وہ بھی دفاعی شعبے میں، جس نے ہمیشہ ہماری قوم کو فخر کیا ہے۔’’
بندرگاہوں، جہاز رانی اور آبی راستوں کی وزارت
کابینہ نے کوچین پورٹ اتھارٹی کو حکومت ہند کے قرضوں کی ادائیگی کے لیے تین سال کی قانونی مہلت کی منظوری دی
وزیر اعظم جناب نریندر مودی کی زیر صدارت اقتصادی امور کی کابینہ کمیٹی نے کوچین پورٹ اتھارٹی  کو کووڈ-19 عالمی وبا کی وجہ سے ہونے والے مالی بحران سے نمٹنے کے لیے حکومت ہند کے 446.83 کروڑ روپے قرض کی بقایا رقم کی ادائیگی کے لیے تین سال  کی قانونی مہلت کی منظوری دی ہے۔
یہ رقم 19-2018 سے شروع ہو کر 10 قسطوں میں ادا کی جانی تھی۔ تاہم، کوچین پورٹ اتھارٹی صرف 2018-19 اور 2019-20 کی قسطیں ادا کر سکی ہے۔ 2020-21 سے، کووڈ-19 عالمی وبا کی وجہ سے ٹریفک بری طرح متاثر ہوا جس نے نقدی کی آمد کو بری طرح متاثر کیا۔ نتیجے کے طور پر، کوچین پورٹ 2020-21 اور 2021-22 کی قسطیں ادا نہیں کر سکا۔
کوچین پورٹ کو نومبر 2021 سے میجر پورٹ اتھارٹیز ایکٹ، 2021 کے تحت لایا گیا ہے۔ اقتصادی امور کی کابینہ کمیٹی  نے 24.08.2016 کو 1936-37 سے 1994-95 کے دوران مختلف بنیادی ڈھانچے کی ترقیاتی سرگرمیوں کے لیے کو کوچین پورٹ کے ذریعہ لیے گئے حکومت ہند کے قرضوں پر تعزیری سود کی معافی کی تجویز کو منظوری دی تھی۔
خلا ء کا محکمہ
چندریان-سوئم اسرو نے چاند کی کھوج کے مشن کا روڈ میپ تیار کیا
نئی دہلی،27؍نومبر:اسرو نے چاند کی کھوج کے مشن کا روڈ میپ تیار کیا ہے۔ یہ روڈ میپ خلائی مشن کو پیش کردیا گیا ہے۔ حتمی تجزیوں اور ماہر کمیٹی کی سفارشات کی بنیاد پر مستقبل کے چاند مشن پر کام کاج جاری ہے۔
یو پی ایس سی
کمبائنڈ ڈیفنس سروسز ایگزامینیشن ، 2021 کا نتیجہ
میرٹ کے لحاظ سے 214  امیدواروں کے حوالے سے جنہوں نے حتمی مرحلے میں کمبائنڈ ڈیفنس سروسز ایگزامینیشن  2021 کے نتائج کی بنیاد پر کوالیفائی کیا ہے ذیل میں فہرستیں پیش کی جا رہی ہیں۔ امتحان یونین پبلک سروس کمیشن کی طرف سے منعقد کیا گیا تھا اورآفیسرز ٹریننگ اکیڈمی، چنئی، 116ویں شارٹ سروس کمیشن کورس  اور اور  ^آفیسرز ٹریننگ اکیڈمی، چنئی، 30 واں شارٹ سروس کمیشن خواتین  کورس میں داخلے کے لئے وزارت دفاع کے سروسز سلیکشن بورڈ کے ذریعے انٹرویوز کئے گئے تھے۔ کورس اکتوبر 2022 میں شروع ہو رہا ہے۔ انڈین ملٹری اکیڈمی، دہرادون، نیول اکیڈمی، ایزیمالا، کیرالہ اور ایئر فورس اکیڈمی، حیدرآباد  ٹریننگ کورس میں داخلے کے لئے 116ویں شارٹ سروس کمیشن کورس   کی فہرست میں ان امیدواروں کے نام بھی شامل ہیں جن کی سفارش پہلے اسی امتحان کے نتیجے کی بنیاد پر کی گئی تھی۔
2۔ حکومت کی طرف سے مطلع کردہ آسامیوں کی تعداد،  116ویں شارٹ سروس کمیشن کورس  169 اور  30ویں شارٹ سروس کمیشن خواتین  کورس کے لئے 16 ہے۔
3۔ میرٹ لسٹ کی تیاری میں امیدواروں کے طبی معائنے کے نتائج کو مدنظر نہیں رکھا گیا ہے۔ تمام امیدواروں کی امیدواری عارضی ہے۔ ان امیدواروں کی تاریخ پیدائش اور تعلیمی قابلیت کی تصدیق آرمی ہیڈ کوارٹر سے کی جائے گی۔
4۔ امیدوار یو پی ایس سی کی ویب سائٹ http://www.upsc.gov.in پر جا کر بھی نتائج سے متعلق معلومات حاصل کر سکتے ہیں۔ امیدواروں کے حاصل نمبر حتمی نتائج کے اعلان کی تاریخ سے 15 دن کے اندر کمیشن کی ویب سائٹ پر 30 دن تک دستیاب ہوں گے۔
5۔ امیدواروں کو کمیشن کی ویب سائٹ پر دستیاب غیر سفارش شدہ امیدواروں کے اسکور اور دیگر تفصیلات کے عوامی انکشاف کی اسکیم کی طرف بھی متوجہ کیا جاتا ہے۔ایسے غیر سفارش شدہ امیدوار اپنے نمبر ڈاؤن لوڈ کرتے ہوئے اپنے آپشن استعمال کر سکتے ہیں۔
6۔ یونین پبلک سروس کمیشن کے کیمپس میں ایگزامینیشن ہال بلڈنگ کے قریب ایک سہولت کاؤنٹر ہے۔امیدوار کام کے دنوں میں صبح 10.00 بجے سے شام 5.00 بجے کے درمیان ذاتی طور پر یا ٹیلی فون نمبر 011-23385271، 011-23381125 اور 011-23098543 پر اپنے امتحان سے متعلق کوئی بھی معلومات/وضاحت حاصل کر سکتے ہیں۔
نتائج کے لئے یہاں کلک کریں:
سٹرک ٹرانسپورٹ اور شاہراہوں کی وزارت
نیشنل ہائی ویز اینڈ انفراسٹرکچر ڈیولپمنٹ کارپوریشن لمیٹڈ  اور آئی آئی ٹی گواہاٹی کے درمیان مفاہمت نامے پر دستخط کئے گئے
نیشنل ہائی ویز اینڈ انفراسٹرکچر ڈیولپمنٹ کارپوریشن لمیٹڈ  اور آئی آئی ٹی گواہاٹی کے درمیان 25 مئی ، 2023 ء کو ایک ویڈیو کانفرنسنگ کے ذریعے ایک مفاہمت نامے پر دستخط کیے گئے۔
اس تعاون کا مقصد آئی آئی ٹی گواہاٹی کی مہارت کا فائدہ حاصل کرنا ہے، جو کہ سول انجینئرنگ، سڑک کی تعمیر، منصوبہ بندی اور ڈیزائن میں اپنے تعاون کے لیے جانا جاتا ہے تاکہ ان شعبوں میں تحقیق اور ترقی  میں آسانی پیدا کی جا سکے۔ مفاہمت نامے پر آئی آئی ٹی گواہاٹی کے ڈائریکٹر پروفیسر پرمیشور کے ایّر اور این ایچ آئی ڈی سی ایل کے منیجنگ ڈائریکٹر جناب چنچل کمار نے دستخط کیے ۔
حکومتِ ہند کی سڑک ٹرانسپورٹ اور شاہراہوں کی وزارت کے تحت سی پی ایس ای  انتہائی شدت والے موسموں اور جغرافیائی صورتِ حال کے تحت شاہراہوں کی تعمیر کے شعبے میں چیلنجوں سے نمٹنے اور تکنیکی اختراعات کو فروغ دینے کے لیے فعال طور پر اختراعی ٹیکنالوجی کی تلاش اور فروغ دے رہا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5516
(Visitor Counter : 64
وزیراعظم کا دفتر
وزیر اعظم نے ایک بھارت شریشٹھ بھارت کے جذبے کو اجاگر کرنے والے نغمے کا ویڈیو ساجھا کیا
وزیر اعظم جناب نریندر مودی نے ایک نغمے کی ویڈیو ساجھا کی ہے جس میں موسیقار کو متعدد زبانوں میں گانا گاتے ہوئے دیکھا جا سکتا ہے۔ انہوں نے تبصرہ کرتے ہوئے کہا کہ یہ ’ایک بھارت شریشٹھ بھارت‘ کے جذبے کا ایک شاندار اظہار ہے۔
وزیر اعظم نے ٹوئیٹ کیا:
’’باصلاحیت اسنیہہ دیپ کلسی کے ذریعہ پیش کیے گئے نغمے کو سننے کا اتفاق ہوا۔ راگ کے علاوہ، یہ ’ایک بھارت شریشٹھ بھارت‘ کے جذبے کا ایک شاندار اظہار بھی ہے۔‘‘
وزیراعظم کا دفتر
وزیر اعظم نے شریمد پنچ کھنڈ پیٹھادھیشور آچاریہ دھرمیندر کی رحلت پر رنج و غم کا اظہار کیا
وزیر اعظم جناب نریندر مودی نے شریمد پنچ کھنڈ پیٹھا دھیشور آچاریہ دھرمیندر کی رحلت پر گہرے رنج و غم کا اظہار کیا ہے۔
وزیر اعظم نے ٹوئیٹ کیا؛
’’سماج اور ملک کی خدمت کے لیے وقف شریمد پنچ کھنڈ پیٹھا دھیشور آچاریہ دھرمیندر جی کی رحلت پر ازحد غمزدہ ہوں۔ ان کا رخصت ہونا مذہبی اور روحانی دنیا کے لیے ایک ناقابل تلافی نقصان ہے۔ ایشور انہیں اپنے شری چرنوںمیں جگہ دے۔ اوم شانتی‘‘
یو پی ایس سی
یو پی ایس سی نے کووڈ – 19 وبا کے پس منظر میں سول سروسز امتحان 2019 کے لیے پرسنیلٹی ٹیسٹ  کے کام کو تیز کیا
نئی دہلی،20 جولائی ، 2020 / جب حکومت ہند نے کووڈ – 19 کو پھیلنے سے روکنے کے لیے لاک ڈاؤن نافذ کرنے کا فیصلہ کیا تو یونین پبلک سروس کمیشن سول سروسز امتحان 2019 کے لیے 2304 امیدواروں کے لیے پرسنیلٹی ٹیسٹ / انٹرویو کرا رہا تھا۔ کمیشن نے صورتحال کا جائزہ لیا اور سی ایس ای 2019 کے 623 امیدواروں کے لیے بقیہ پرسنیلٹی ٹیسٹ بورڈ کو 23.03.2020 سے ملتوی کرنے کا فیصلہ کیا۔ اب جبکہ لاک ڈاؤن کو بتدریج ختم کیا جا رہا ہے کمیشن نے بقیہ امیدواروں کے لیے پرسنیلٹی ٹیسٹ 20 سے 30 جولائی 2020 کے درمیان منعقد کرانے کا فیصلہ کیا ہے اور سبھی امیدواروں کو اس کے مطابق پہلے سے معلومات دے دی گئی ہے۔ امیدواروں، ماہر مشیروں اور کمیشن کے عملے کی حفاظت اور صحت سے متعلق کسی طرح کی تشویش کو دور کرنے کے لیے مناسب انتظامات کیے ہیں۔
چونکہ ٹرین خدمات پوری طرح دستیاب نہیں ہے کمیشن نے ایک ہی وقت میں کیے جانے والے قدم کے طور پر فیصلہ کیا ہے کہ پرسنیلٹی ٹیسٹ کے لیے آنے والے امیدواروں کے لیے آنے اور جانے کا کم ترین خرچ دیا جائے۔ ریاستی سرکاروں سے درخواست کی گئی ہے کہ وہ ان امیدواروں کو جن کے پاس پرسنیلٹی ٹیسٹ کے لیے ای- سمن مراسلے ہیں انہیں اس مقصد کے لیے ممنوعہ علاقوں میں آنے جانے کی اجازت دیں۔ کمیشن امیدواروں کے مدد کے لیے ان کے ٹھہرنے اور آنے جانے کی ضرورتوں میں بھی ان کی مدد کر رہا ہے۔
سبھی امیدواروں کو کمیشن پہنچنے پر ایک فیس ماسک، فیس شیلڈ، سینی ٹائزر کی ایک بوتل اور دستانوں پر مشتمل ایک شیلڈ کٹ فراہم کی جائے گی۔ چونکہ انٹرویو بورڈ عام طور پر سینئر ایڈوائزرز پر مشتمل ہوتا ہے لہذا کمیشن نے انٹروویو لینے والوں اور انٹرویو دینے والون کی مناسب حفاظت کے لیے رابطے کے بغیر پرسنیلٹی ٹیسٹ کے لیے تمام احتیاطی اور حفاظتی اقدامات کیے ہیں۔ پرسنیلٹی ٹیسٹ کے انعقاد میں شامل کمیشن کے عملے کو بھی انفیکشن سے بچاؤ کے مناسب آلات فراہم کیے گیے ہیں۔ سبھی کمروں ، ہالوں ، فرنیچر اور ساز و سامان کی لگاتار سینی ٹائزیشن کے انتظامات کیے گیے ہیں۔ سبھی مقامات پر امیدواروں کے لیے بیٹھنے کے انتظامات میں ایک دوسرے سے دوری برقرار رکھنے کو یقینی بنایا گیا ہے۔ انٹرویو میں شامل ہونے والے امیدواروں کو جس پروٹوکول / رہنما خطوط پر عمل کرنا ہے ان سے انہیں واپس کرا دیا گیا ہے۔
کمیشن اس بات کے لیے عہدبند ہے کہ صحت کی حفاظت سے اعلی ترین معیارات کو یقینی بنایا جائے جبکہ اسے اپنے ان امتحانات کے ذریعے موزوں ترین امیدواروں کو چننے کے لیے اپنی آئینی ذمہ داریاں بھی پوری کرنی ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔07۔20
U – 4035
(Visitor Counter : 218
کابینہ
کابینہ نے 01.01.2023 سے مرکزی حکومت کے ملازمین کو مہنگائی الاؤنس کی ایک اضافی قسط اور پنشنروں کو مہنگائی ریلیف جاری کرنے کو منظوری دی
وزیر اعظم جناب نریندر مودی کی زیر صدارت مرکزی کابینہ نے آج 01.01.2023 سے، مرکزی حکومت کے ملازمین کو مہنگائی الاؤنس کی ایک اور اضافی قسط جاری کرنے اور پنشنروں کو مہنگائی ریلیف دینے کی منظوری دے دی ہے۔ مہنگائی کی تلافی کے لیے اضافی قسط موجودہ بنیادی تنخواہ / پنشن کی 38 فیصد شرح میں 4 فیصد اضافہ ہوگی۔
مہنگائی الاؤنس اور مہنگائی ریلیف دونوں کی وجہ سے خزانے پر مشترکہ اثر 12,815.60 کروڑ روپے سالانہ ہوگا۔
اس سے تقریباً 47.58 لاکھ مرکزی حکومت کے ملازمین اور 69.76 لاکھ پنشنرز کو فائدہ ہوگا۔
یہ اضافہ منظور شدہ فارمولے کے مطابق ہے جو ساتویں مرکزی پے کمیشن کی سفارشات پر مبنی ہے۔
خلا ء کا محکمہ
مرکزی کابینہ نے انسانی خلائی پرواز پروگرام کےتحت مشترکہ سرگرمیوں پر ہندروس مفاہمتی عرضداشت کی منظوری دی
نئی دہلی 07 دسمبر۔وزیراعظم جناب نریندرمودی کی صدارت میں ہونےو الے مرکزی کابینہ کے اجلاس میں انسانی خلائی پرواز کے تحت ہند-روس مشترکہ سرگرمیوں کی مفاہمتی عرضداشت کو منظوری دے دی گئی ۔اس مفاہمتی عرضداشت پر15 اکتوبر 2015 کو نئی دلی میں دستخط کئے گئے تھے ۔
نمایاں اثرات :
ہندوستان اور وس کے درمیان طے پانے والی اس مفاہمتی عرضداشت سے انسانی خلائی پرواز کے لئے ریڈیائی اثرات سے بچاؤ ،تحفظ حیات کے نظام کے عملے کی نفری کا تعین ،جوڑنے کے مقام اور ڈاکنگ کے مقام ،خلائی صورتو ں کی تیاری اور خلا نوردوں کی تربیت جیسے امور کے لئے مطلوبہ ٹکنالوجی اور جدید نظام کو فروغ دینے پر زور دیا جائے گا۔
فوائد :
اس مفاہمتی عرضداشت سے بنی نوع انسان کے لئے فائدہ مند خلائی ٹکنالوجی کے اپلی کیشن کے میدان میں مشترکہ سرگرمیوں کو فروغ دیا جائے سکے گا۔علاوہ ازیں اس کی بدولت ایک ایسا مشترکہ ورکنگ گروپ تشکیل دیا جائے گا جو وقت کےتعین اور اس معاہدے کی دفعات پر عمل آوری کے وسائل اور ذرائع سمیت دیگر امور کی منصوبہ بندی کرسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-6198
(Visitor Counter : 34
وزارت دفاع
دفاعی صنعت کی ترقی پر کانفرنس
نئی دہلی،17؍جنوری،وزارت دفاع کا دفاعی سازوسامان کی پیداوار کا محکمہ 18 جنوری 2018 سے چنئی میں دو روزہ ’’دفاعی صنعت کی ترقی‘‘ کی کانفرنس کا انعقاد کررہا ہے۔
اس میٹنگ کا افتتاح وزیردفاع محترمہ نرملا سیتارمن کریں گی جب کہ اس موقع پر تمل ناڈو کے وزیراعلیٰ جناب ای کے پلانی سوامی موجود ہوں گے۔ وزارت دفاع کے سینئر عہدیدار ، ریاستی حکومت، او ایف بی کے چیئرمین پی ڈی ایس یو کے سی ایم ڈی ، ڈی پی ایس یو ؍ او ایف بی کے سینئر ایگزیکیٹو اور پرائیویٹ صنعتیں اس کانفرنس میں شرکت کریں گی۔
تمل ناڈو کے گورنر جناب بنواری لال پروہت اور دفاع کے وزیر مملکت ڈاکٹر سبھاش بھامرے 19 جنوری 2018 کو کانفرنس کے اختتامی اجلاس سے خطاب کریں گے۔
اس کانفرنس کا مقصد حکومت ہند کے میک ان انڈیا پروگرام کے تحت دفاعی سازوسامان کی پیداوار میں خود کفالت حاصل کرنے کی خاطر پرائیویٹ صنعت کے ساتھ نئی ساجھیداری تشکیل دیتا ہے۔
اس میٹنگ میں سازوسامان کو ملک میں تیار کرنے، متبادل کو درآمد کرنے اور ٹیکنالوجی کے استعمال پر زور دیا جائے گا۔ یہ کانفرنس دفاعی سازوسامان کی پیداوار میں پرائیویٹ صنعت، خاص طور پر ایم ایس ایم ای کی شرکت کو سہل بنانا اور اس کی حوصلہ افزائی کرنا ہے۔
یہ کانفرنس پرائیویٹ فرموں؍ کمپنیوں، خاص طور پر تمل ناڈو خطے کے تاجروں کو دفاعی خریداری کی موجودہ پالیسی، ملک میں سامان تیار کرنے اور ڈی پی ایس یو ؍ او ایف بی کی آؤٹ سورسنگ کے ضابطوں کے بار ے میں نظر ڈالنے کا موقع ملے گا اور انہیں حکومت کی حالیہ پالیسی اور اقدامات کو فروغ دینے کی حکومت کی پالیسی کی جانکاری حاصل ہوسکے گی۔
میٹنگ کی کچھ خاص باتیں مندرجہ ذیل ہیں:
۰سات سو سے زیادہ کاروباریوں کی شرکت کا امکان۔
۰پرائیویٹ انڈسٹری کی تشویش کو دور کرنے کے لئے ان کے الگ الگ اجلاس پر مبنی تفصیلات اور موضوعات کی پیش کش اور ڈی پی ایس یو؍ ایم او ڈی کے عہدیداروں کے ساتھ اہم سوالات کی وضاحت کا پروگرام۔
۰دفاع کی نمائش- ڈی پی ایس یو؍ او بی ایف کے اسٹال لگائے جائیں گے جن میں پرائیویٹ صنعت؍ ایم ایس ایم ای کی ملک میں تیار کردہ اشیاء کو اجاگر کیا جائے گا ۔ ایم ایس ایم ای کے لئے ایک خصوصی اسٹال لگایا جائے گا جس میں تمل ناڈو اپنی مصنوعات اور صلاحیتوں کی نمائش کرے گا۔
۰بھارتی فوج ، بحریہ اور فضائیہ اپنی اپنی ضروریات، خاص طور پر ملک میں تیار کردہ ایم ایس ایم ای کے پروجیکٹ شامل ہیں۔
۰ یہ میٹنگ نہ صرف موجودہ ساجھیداری کو مستحکم کرے گی بلکہ دو روزہ میٹنگ کے دوران نئے اشتراک کے لئے بھی امکانات فراہم کرے گی۔
۰امید ہے کہ اس کانفرنس میں تمل ناڈو میں دفاع سے متعلق تمام کاروباری اور سپلائر ایک ہی جگہ جمع ہوں گے اور خطے میں ایرو اسپیس اور دفاعی ماحولیاتی نظام قائم کرنے میں سہولت پیدا کریں گے۔
U-348
(Visitor Counter : 75
کابینہ
کابینہ نے گمشدہ اور استحصال زدہ بچوں سے متعلق ابتدائی حصے کی رپورٹوں تک رسائی کے لئے بھارت اور امریکہ کے درمیان مفاہمت نامے کو منظوری دی
نئی دہلی،28 فروری 2019؍وزیر اعظم جناب نریندر مودی کی زیر صدارت مرکزی کابینہ نے بھارت اور امریکہ کے درمیان گمشدہ اور استحصال زدہ بچوں سے متعلق ابتدائی حصوں کی رپورٹوں تک رسائی کے لئے مفاہمت نامے کو منظوری دی ہے۔ اس مفاہمت نامے پر قومی جرائم ریکارڈ بیورو، بھارت اور گمشدہ اور استحصال زدہ بچوں کے قومی مرکز ، امریکہ نے دستخط کئے ہیں۔
فوائد:
یہ مفاہمت نامہ این سی ایم ای سی، امریکہ کو دستیاب ایک لاکھ سے زائد ابتدائی حصے کی رپورٹوں تک رسائی کا راستہ ہموار کرے گا اور بھارت میں قانون نافذ کرنے والی ایجنسیوں کو بااختیار بنائے گا۔یہ چائلڈ پورنو گرافی اور بچوں کے جنسی استحصال کے مواد کے بارے میں معلومات کے تبادلے کے لئے ایک اختراعی میکنزم کے قیام کا راستہ ہموار کرے گا اور مجرموں کے خلاف قانونی کارروائی کرےگا۔یہ قانون نافذ کرنے والی ایجنسیوں کو سائبر اسپیس سے چائلڈ پورنوگرافی اور بچوں کے جنسی استحصال کے مواد کو ہٹانے کا اختیار دے گا، تاکہ انسانی وقار مضبوط ہو۔
م ن۔ن ا۔ن ع
U: 1324
(Visitor Counter : 51
یو پی ایس سی
این ڈی اے اور بحریہ کی اکیڈمی کے امتحان  – 2021 کے تحریری امتحان کے نتائج
نئی دہلی،30 جون، 2021/ نیشنل ڈیفینس اکیڈمی اور بحریہ اکیڈمی کے امتحانات  – 2021 کے تحریری حصے کے نتائج کی بنیاد پر جن کا انعقاد یونین پبلک سروس کمیشن نے 18 اپریل 2021 کو کرایا تھا مندرجہ ذیل دیئے گئے رول نمبر والے امیدواروں نے نیشنل ڈیفینس اکیڈمی کے بری ، بحریہ اور فضائیہ کے ونگز میں 147 ویں کورس اور بھارتی بحریہ اکیڈمی کے 109ویں کورس  میں داخلے کے لیے وزارت دفاع کے سروسز سلیکشن بورڈ ایس ایس بی کی طرف سے کیے جانے والے انٹرویو کے لیے کوالیفائی کیا ہے جو 2 جنوری ، 2022 سے منعقد ہوں گے۔ یہ نتائج کمیشن کی ویب سائٹ www.upsc.gov.in پر بھی دستیاب ہیں۔
سبھی امیدواروں کی امیدواری جن کے رول نمبر فہرست میں دیئے گئے ہیں، عارضی ہے۔ امتحان میں ان کے داخلے کی شرائط کے مطابق ‘‘امیدواروں سے درخواست ہے کہ وہ تحریری نتائج کے دو ہفتے کے اندر بھارتی فوج کی تقرر سے متعلق ویب سائٹ joinindianarmy.nic.in پر آن لائن اپنا اندراج کر دیں۔ اس کے بعد کامیاب امیدواروں کو ایس ایس بی انٹرویو کے سلیکشن سینٹرز اور تاریخیں بتا دی جائیں گی۔ یہ مراکز اور تاریخیں رجسٹرڈ ای- میل آئی ڈی پر بتا دی جائیں گی۔ کسی بھی ایسے امیدوار کو جس نے اس سائٹ پر پہلے ہی اندراج کرا لیا ہو اسے اندراج کرانے کی ضرورت نہیں ہے۔ کوئی بھی سوال پوچھنے کے لیے / لاگن پریشانی کےلیے ای - میل اس پتے پر بھیجا جا سکتا ہے dir-recruiting6-mod[at]nic[dot]in۔’’
‘‘امیدواروں سے درخواست ہے کہ وہ اپنی عمر اور تعلیمی اہلیت کے اصل سرٹیفکیٹس متعلقہ سروس سلیکشن بورڈ  کو ایس ایس بی انٹرویو کے دوران پیش کریں۔’’ امیدوار اپنے اوریزنل سرٹیفکیٹ یونین پبلک سروس کمیشن کو نہ بھیجیں۔ مزید جانکاری کےلیے امیدوار ذاتی طور پر یا ان ٹیلی فون نمبروں 011-23385271/011-23381125/011-23098543 پر کمیشن کے صبح 10 بجے سے سہ پہر 5 بجے تک کسی بھی کام کے دن کمیشن کے گیٹ سی کے قریب فیسیلیٹیشن کاؤنٹر پر رابطہ قائم کر سکتے ہیں۔
امیدواروں کی مارک شیٹ قطعی نتائج کی تاریخ شائع کرنے سے لے کر 15 دن کے اندر کمیشن کی ویب سائٹ پر ڈال دی جائے گی۔  اور 30 دن کی مدت تک ویب سائٹ پر دستیاب رہے گی۔
نتائج کے لیے یہاں کلک کریں:
۔۔
م ن ۔ اس۔ ت ح ۔
U –6067
(Visitor Counter : 167
اسٹیل کی وزارت
فولاد کی وزارت نے گتی شکتی کے لئے قومی پورٹل پر خود کو پیش کیا
پی ایم گتی شکتی کے تحت 38 انتہائی اثر والے پروجیکٹس کی نشاندہی کی گئی
پی ایم گتی شکتی، ریل نیٹ ورک ، نیو ان لینڈ ،آبی گزرگاہوں ، سڑکوں ، بندرگاہوں، گیس پائپ لائنس اور ہوائی اڈوں /ہوائی پٹیوں کی تو سیع کی خواہاں ہےتاکہ اسٹیل کے سیکٹر کو 2030-31 تک اس کے اہداف کے حصول تک پہنچایا جاسکے
فولاد کی وزارت نے اسپیس ایپلی کیشن اور جیو انفارمیٹکس کے لئے بھاسکر اچاریہ نیشنل انسٹی ٹیو ٹ کی مدد سے پی ایم گتی شکتی پورٹل  پرخود کو پیش کیا ہے۔اس نے فولاد کی وزارت کے انتظامی کنٹرول کے تحت سی پی ایس ایز کے تمام اسٹیل پلانٹس کے اپلوڈنگ جیو مقامات کے ساتھ ڈاٹا کا پہلا لیئر تشکیل دیا ہے۔اسٹیل کی وزارت کے انتظامی کنٹرول کے تحت ان سی پی ایس ایز کی تمام کانوں کے جیو لوکیشن بھی اپلوڈڈ کے عمل سے گزر رہے ہیں ۔
بی آئی ایس اے جی-این نے ایک ایپلی کیشن تیار کی ہے جس کے ذریعہ اسٹیل کی وزارت بڑے شراکت داروں سمیت دو ہزار سے زیادہ اسٹیل یونٹس کے ان جیو لوکیشن کو اپلوڈ کرنے کا منصوبہ بنارہے ہیں جو ملک میں کام کررہے ہیں ۔
مستقبل میں جیو لوکیشن کے ساتھ یہ بھی منصوبہ بندی کی گئی ہے کہ تمام یونٹس / کانوں کی پیداواری صلاحیت ،پیداوار کی تفصیلات جیسی دیگر موجودہ معلومات کو اپلوڈ کیا جائے۔
اس کے علاوہ اسٹیل کی وزارت نےپی ایم گتی شکتی کے مقصد کے عین مطابق 38 انتہائی اثر والے پروجیکٹس کی نشاندہی کی ہے تاکہ کثیر ماڈل کنکٹوٹی کو فروغ دیا جاسکےاورنہ دکھائی دینے والی بنیادی ڈھانچے کی کمیوں کو دور کیا جاسکے۔ریلوے لائنس کی مجوزہ توسیع ،نئے ان لینڈ آبی شاہراہوں ،سڑکوں ، بندرگاہوں ،گیس پائپ لائن ،کنکٹوٹی اور ہوائی اڈوں/ہوائی پٹیوں کی تعمیر کے نتیجے میں ضروری ساز و سامان کے حل میں مدد ملے گی تاکہ اسٹیل کے سیکٹر کو 2030-31 تک اس کے اہداف کے حصول تک پہنچایا جاسکے۔
وزیر اعظم نریندر مودی نے اکتوبر 2021 میں بنیادی ڈھانچے کی ترقی کے لئے گتی شکتی- نیشنل ماسٹر پلان کا آغاز کیا تھا ۔ اس کا مقصد مختلف وزارتوں کو یکجاں کرنا اور بنیادی ڈھانچے کے کنکٹوٹی پروجیکٹوں کا منصوبہ بند اور مربوط نفاذ کرنا تھا ،یہ مختلف وزارتوں اورریاستوں کی بنیادی ڈھانچوں میں شامل کیا جائےگا اور مقامی منصوبہ بندی کے آلات سمیت وسیع پیمانے پر ٹیکنالوجی کا فائدہ اٹھائے گا۔
صدر جمہوریہ کا سکریٹریٹ
صدر جمہوریہ ہند نے ڈاکٹر ذاکر حسین کو ان کے یوم پیدائش پر پھولوں کا نذرانہ پیش کیا
نئی دہلی، 8 فروری 2019/صدر جمہوریہ ہند جناب رام ناتھ کووند نے آج راشٹر پتی بھون میں سابق صدر جمہوریہ ڈاکٹر ذاکر حسین مرحوم کے یوم پیدائش پر انہیں پھولوں کی شکل میں خراج عقیدت پیش کیا۔
۔۔۔۔۔۔۔۔۔۔۔
م ن ۔ ج ۔ ج۔
U- 818
(Visitor Counter : 52
وزارت دفاع
ہندوستان کی گھڑسواری کی فیڈریشن  ،12سے 15 نومبر تک، فیڈریشن ایکویسٹری انٹرنیشنل ایوینٹنگ کا انعقادکررہی ہے
نئی دہلی، 11 نومبر 2020: ای ایف آئی ایوینٹگ مقابلے ، 12سے 15 نومبر 2020 تک دلی کینٹ کے فوجی پولو اور رائڈنگ مرکز میں منعقدہوں گے۔ایوینٹنگ تین زمروں پر مشتمل ٹیسٹ ہیں یعنی ڈریسیج ، کراس – کاؤنٹی اور شوجمپنگ ۔کوئی بھی کھلاڑی اس کی کم سے کم پینلٹیاں ہوں گی وہ اپنے متعلقہ زمروں کا فاتح ہوگا یعنی و ن اسٹار انٹرو اور ٹو اسٹار شارٹ ۔ یہ ٹورنامنٹ 4دن کے لئے منعقدہوتا ہے اور اس کے پہلے دن جانوروں کا معائنہ ، دوسرے دن ڈریسز ٹسٹ ، کراس -کاؤنٹی ٹسٹ ، جبکہ آخری دن شو جمپنگ کاٹسٹ ہوتاہے۔ڈریسنگ ٹسٹ 60 میٹر X 20 میٹر کے مقابلے کے میدا ن میں منعقدہوتا ہے جس میں مقرر ہ فاصلوں پر میدان کے باہر مارکر رکھے جاتے ہیں۔گھوڑسوار کو رکنے ، چلنے ، لہرانے اور اچھلنے وغیرہ جیسی مختلف حرکات پیش کرنی ہوتی ہیں جوکہ ٹسٹ میں دی گئی ترتیب کے مطابق کی جاتی ہیں ۔ہرحرکت کے لئے 10 نمبر ہوتے ہیں اور ہر جج کے مجموعی اوسط کو حتمی ڈریسز کے تئیں گنتی کیا جاتا ہے جس کا اظہار فیصدکی شکل میں ہوتا ہے۔
اگلے روز گھوڑ ا اور گھڑسوار کے لئے مخصوص فاصلے کے راستے پر کراس کاؤنٹی کی نمائش کی جاتی ہے جس میں مقررہ وقت کی حد کے اندر اندر پہلے سے نصب رکاوٹوں کو پار کرنا ہوتا ہے۔کسی بھی رکاوٹ کی خلاف ورزی کے لئے پہلی مرتبہ 20 جرمانہ پوائنٹ جبکہ دوسری مرتبہ اسی جمپ میں خلاف ورزی کے لئے 40 جرمانہ پوائنٹ دئے جاتے ہیں۔ ان ہی رکاوٹوں میں تیسری مرتبہ جرمانے سے کھلاڑی کھیل سے باہر ہوجاتا ہے۔گھڑ سوار یا گھڑسوارنیز کے گرنے سے بھی کھیل سے باہر کردیا جاتا ہے۔اس واقعے کا آخری اورحتمی مرحلہ شو جمپنگ ہے جو کہ 60 میٹر X 20 میٹر کے مقابلے کے میدا ن میں منعقدہوتا ہے۔ ہر مرتبہ گرنے یا خلاف ورزی کرنے پر چار جرمانہ پوائنٹ دئے جاتے ہیں اور تیسری مرتبہ خلاف ورزی پر گھڑ سوار اور گھوڑے دونو ں کو کھیل سے باہر کردیا جاتاہے۔
ان تینوں ٹیسٹوں کا مجموعی اسکور حتمی ہوتاہے۔ای ایف آئی کو نوجوانوں کے امور اور کھیل کود کی وزارت  ، اس وقت سے ’’ ترجیحی‘‘ زمرے میں اس وقت سے رکھتی ہے جب ہندوستان کی ٹیم نے انفرادی اور ٹیم ، دونوں زمروں میں 2018 کے ایشیائی کھیلوںمیں چاندی کا تمغہ حاصل کیا تھا۔اس واقعے کے ڈسپلن ہندوستان کی قوت کی روایت رہے ہیں جس میں گزشتہ ایشیائی کھیلوںمیں زیادہ سے زیادہ تعداد میں میڈل حاصل کئے گئے۔
ہندوستان میں ایف ای آئی کے ان سطحی کھیل کود کا آغازچائنا میں منعقد ہونے والے 2022 کے ایشیائی کھیلوں کے لئے تیاری کا ایک حصہ ہے۔توقع ہے کہ 50 سرکردہ گھڑسوار اور 60 گھوڑے اس مقابلہ جاتی پروگرام میں شرکت کریں گے۔
کابینہ
مرکزی کابینہ نے انڈین سسٹم آف میڈیسن بل 2019 کے لئے قومی کمیشن نے سرکاری ترمیمات کی تجویز کی منظوری دے دی ہے
نئی دہلی،29؍جنوری،مرکزی کابینہ نے ، جس کی صدارت وزیراعظم جناب نریندر مودی نے کی، انڈین سسٹم آف میڈیسن بل – 2019  کے لئے قومی کمیشن نے سرکاری ترمیمات کی تجویز کی منظوری دے دی ہے۔ یہ بل اس وقت راجیہ سبھا میں التوا میں پڑا ہوا ہے۔
مجوزہ ترمیمات کے ذریعے انڈین سسٹم آف میڈیسن کے تعلق سے تعلیم کے شعبے میں ضابطوں سے متعلق ضروری اصلاحات کو یقینی بنایا جاسکے گا۔ مجوزہ ضابطے کے ڈھانچے سے عوام کے مفادات کے تحفظ کے لئے شفافیت اور جواب دہی کو یقینی بنایا جائے گا۔ کمیشن کے ذریعے ملک کے تمام حصوں میں کفایتی صحت خدمات کی فراہمی کو فروغ حاصل ہوگا۔
یہ کمیشن اس طرح بنایا گیا ہے کہ انڈین سسٹم آف میڈیسن سے متعلق تعلیمی اداروں کے تعلیمی معیارات ، جانچ پڑتال ، جائزے کے الحاق کومعقول بنایا جاسکے۔ این سی آئی ایم کے قیام کا اصل مقصد معیاری طبی افراد کی مناسب دستیابی کو یقینی بناکر اور انڈین سسٹم آف میڈیسن میں طبی خدمات کے تمام پہلوؤں میں اعلیٰ اخلاقی معیارات کو فروغ دینا ہے۔
۔۔۔۔۔۔۔۔۔۔۔۔۔۔۔۔۔۔
U-403
(